લોકસભા ચૂંટણીનું બ્યૂગલ વાગી ગયું છે. કોંગ્રેસમાં સંગઠનના ઠેકાણા નથી અને ભાજપ આજથી લોકસભાની બેઠકોની તૈયારી શરૂ કરી છે. આ લોકસભાની ચૂંટણી ભાજપ માટે કરો યા મરો જેવી છે. જેની સાથે મુખ્યમંત્રી રૂપાણીનું ભવિષ્ય જોડાયેલું છે. કોંગ્રેસ માટે તો કંઇ ગુમાવવાનું નથી. આ લોકસભામાં કોંગ્રેસમાં ડખ્ખાડૂખીને બદલે એકતા જળવાય તો પણ ઘણું છે. ચૂંટણીમાં સૌથી મોટું ટેન્શન એ અમિત શાહ અને મોદીને ગુજરાતનું છે. કારણ કે દેશભરમાં ભાજપને આગળ વધારનારા આ બંને નેતાઓ પોતાનું ઘર સંભાળી શક્યા નથી અને ગુજરાતમાં જ હૈયાહોળી છે. આ વર્ષે ભાજપ અને કોંગ્રેસ વચ્ચે સમાન તક હોવાથી આ લોકસભાની ચૂંટણીમાં ભારે રસાકસી જામે તેવી સંભાવના છે. ભાજપને પણ 8થી 10 બેઠકો પર સ્થિતિ ગંભીર હોવાનું અનુમાન છે. ભાજપની સ્થિતિ નબળી મનાય છે તેવી 14 બેઠકો પર સ્પેશ્યલ પ્લાન ઘડ્યો છે.